Ուրումու

Ուրումու, Ուրմե (Urumu, Urumi, Urme), երկաթի դարում սեպագիր աղբյուրներում վկայված ցեղ, երկիր։ Ուրումու ցեղի մասին ասորեստանյան աղբյուրները առաջին անգամ հայտնում են մ.թ.ա. 12-րդ դարում մուշկիների (մուշքեր) և կաշքյան աբիշլա ցեղերի հետ միասին։ Նրանք գրավել էին Ալզի և Պուրուկուզզի երկրները (Տիգրիսի ակունքների մոտ, Վանա լճից արևմուտք, հարավ-արևմուտք) և դրդել էին տեղացիներին հարկ չվճարել։ Հետագայում մ.թ.ա. 8-րդ դարում կա վկայություն Ներքին Ուրումուի (Inner Urumu) մասին։ Ուրումու երկրի անունով նաև եղել է ծառի տեսակ, որոնց ասորեստանցիները կոչել են ուրում-ծառ։ 

Ուրարտական աղբյուրներում նույն վայրերը կոչվում են Ուրմե երկիր, որը համարժեք է Ուրումուին։ Ուրարտական արքաները բազմաթիվ արշավանքներ են կատարել Ուրմե և երկիրը մտցրել են իրենց թագավորության մեջ։

Մի շարք գիտնականներ ուրումու ցեղը համարում են հայկական։

Կապը Արմե երկրի հետ

Բացի Ուրմե երկրից ուրարտական աղբյուրներում կա վկայված Արմե երկիր իր Նիխիրիյա արքայանիստ քաղաքով։ Դյակոնովը համարում էր, որ Արմե երկիրը կապված է Ուրմեի հետ։ Պիոտրովսկու կարծիքով Արմե երկիրը հայերի նախահայրենիքն էր։

Ծանոթագրություններ 

Հայկական լեռնաշխարհ
Արևմտյան Հայաստան
Պատմական Հայաստան
Վանի թագավորություն
Մերձավոր Արևելքի հին ազգեր